MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 243
Consiliul Local al Municipiului Craiova întrunit în şedinţa ordinară din data de 30.04.2009.

Având în vedere raportul nr.43558/2009 întocmit de Direcţia Juridică, Asistenţă de Specialitate şi Contencios Administrativ şi Direcţia Proiecte şi Programe de Dezvoltare Tehnică şi Investiţii prin care se propune modificarea Hotărârii Consiliului Local al Municipiului Craiova nr.297/2008 referitoare la înfiinţarea Asociaţiei de Dezvoltare Intercomunitare „ZONA METROPOLITANĂ CRAIOVA” şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009.
În conformitate cu prevederile Legii nr.351/2001 privind aprobarea Planului de amenajare a teritoriului naţional, cu modificările şi completările ulterioare, Legii nr.350/2001 privind amenajarea teritoriului şi urbanismul, cu modificările şi completările ulterioare şi Ordonanţei Guvernului nr.26/2000 privind asociaţiile şi fundaţiile, aprobată prin Legea nr.246/2005;

Potrivit Hotărârii Consiliului Local Murgaşi nr.5/2009.

În temeiul art.11 alin.1 şi 2, art.14, art.36 alin.2 lit.e coroborat cu  alin.7 lit.c, art.37, art.45 alin.3 şi art.61 alin.2 din Legea nr. 215/2001, republicată, a administraţiei publice locale;

HOTĂRĂŞTE:
  Art.1. Se aprobă asocierea municipiului Craiova, ca municipiu de rang I, prin  Consiliul Local al Municipiului Craiova, cu comuna Murgaşi, prin Consiliul Local Murgaşi, în vederea înfiinţării Asociaţiei de Dezvoltare Intercomunitară „Zona Metropolitană Craiova”.
Art.2. Pe data prezentei hotărâri, se modifică prin completare anexa nr.1 la  Hotărârea Consiliului Local al Municipiului Craiova nr.297/2008.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică, Asistenţă de Specialitate şi Contencios Administrativ, Direcţia Proiecte şi Programe de Dezvoltare Tehnică şi Investiţii şi Consiliul Local Murgaşi vor aduce la îndeplinire prevederile prezentei hotărâri.

